Infopont segíti a vonuló darvak megfigyelését a kardoskúti Fehér-tónál | MON
Infopont segíti a vonuló darvak megfigyelését a kardoskúti Fehér-tónál	2014.10.22 11:00; Frissítve:	2014.10.22 11:00; Infopont segíti a vonuló darvak megfigyelését a kardoskúti Fehér-tónál	Békéscsaba, 2014. október 22., szerda – A darvak vonulását a természetkedvelők a most először e-InfoPont segítségével is nyomon követhetik az Orosháza melletti kardoskúti Fehér-tónál. Október végén a szokásosnál jóval több délre vonuló daru pihen a területen – tájékoztatta a Körös-Maros Nemzeti Park igazgatója az MTI-t. Tweet
Tirják László igazgató elmondta: az e-InfoPontot európai uniós támogatással építették ki. Kiemelte: országosan egyedülállónak számít, hogy a puszta közepére napelemekkel működő érintőképernyős kommunikációs pontot létesítettek.
Hozzátette: jelenleg több mint ötezer daru pihen a tavon, számuk november közepére várhatóan meghaladja a tízezret. A darvak őszi vonulása a Fehér-tónál egyedi és különleges élményt nyújt, egyre több természet kedvelő keresi fel a madárvonulási helyet. A daruvonulás csúcspontja november közepe, ilyenkor alkonyattájt akár 10-20 ezer madár is “behúz” a tó és környékére éjszakázni.
A Körös-Maros Nemzeti Park novembertől minden szombaton alkonyat előtt 2-3 órával várja az érdeklődőket a kardoskúti állattartó telephez bevezető út melletti kilátónál. Az érdeklődők szakemberek kíséretében élhetik át a daruvonulás különleges látványát és hangulatát.
A kardoskúti Fehér-tó évszázadok óta az északról délre vonuló madarak kedvelt megállóhelye. A szikes tó területén szívesen pihennek és éjszakáznak a vonuló darvak, a környező, learatott kukoricatáblákon gazdag táplálékot találnak, megerősödve indulhatnak el az előttük álló hosszú útra.
VISSZA A KEZDŐOLDALRA	Címkék: darvak, infopont, kardoskút, megfigyelése	Mon
Bagolyparádé a Sóstói-erdőben	Nyíregyháza - A természet- és környezetvédelmi egyesület sokat tesz a megyeszékhely baglyaiért is.	tovább